L 339/34 Jurnalul Oficial al Uniunii Europene 22.12.2009 ACTE A CĂROR PUBLICARE NU ESTE OBLIGATORIE DECIZIA CONSILIULUI din 16 decembrie 2009 privind acordarea de ajutor de stat de către autoritățile din Republica Letonia pentru achiziționarea de terenuri agricole între 1 ianuarie 2010 și 31 decembrie 2013 (2009/991/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 108 alineatul (2) paragraful al treilea, având în vedere solicitarea înaintată de Guvernul Republicii Letonia la 17 noiembrie 2009, întrucât: (1) La 17 noiembrie 2009, Republica Letonia (denumită în continuare „Letonia”) a prezentat Consiliului o solicitare pentru o decizie în conformitate cu articolul 88 alineatul (2) paragraful al treilea din Tratatul de instituire a Comu- nităţii Europene, privind planul Letoniei de a acorda ajutor de stat agricultorilor letoni pentru achiziționarea de terenuri agricole. În conformitate cu datele furnizate de Oficiul central de statistică din Letonia, 97,6% din totalul exploatațiilor agricole au o suprafață mai mică de 15,9 hectare. Prin urmare majoritatea exploatațiilor agricole letone sunt exploatații de semisubzistență. Structura nefavorabilă a suprafețelor exploatațiilor agricole letone, faptul că Letonia primeşte cele mai reduse plăți directe în raport cu celelalte state membre pe baza unui mecanism de introducere treptată prevăzut în Actul său de aderare din 2003 și procentul disproporționat de ridicat de forţă de muncă în sectorul agricol comparativ cu bene- ficiile duc la înregistrarea unor venituri agricole scăzute, care au continuat să scadă în 2009. În conformitate cu datele furnizate de Oficiul central de statistică din Letonia, până în 2007 existau 1930 900 hectare de teren agricol, dar suprafața declarată în cadrul plăților directe de sprijin nu depășea 1 551 185 hectare. Prin urmare, 379 715 hectare se află în proprietatea şi în administrarea unor neagricultori. Ajutorul de stat le-ar permite agricultorilor achiziționarea acestor terenuri agricole. În 2009, adâncirea recesiunii economiei mondiale cauzate de criza mondială a afectat negativ economia letonă și exploatațiile agricole letone, atât din cauza lipsei de cerere, cât și din cauza preţurilor de achiziție în scădere bruscă: în primele trei trimestre din 2009, prețul la grâu a înregistrat o scădere de circa 37 % față de nivelurile din 2008, prețul la orz, de circa 44 %, şi prețul la lapte, de circa 38 %. (5) Situaţia veniturilor agricultorilor letoni s-a agravat și mai mult din cauza faptului că preţurile pentru factorii de producție agricolă au crescut semnificativ în 2008 (îngră- şămintele minerale au crescut cu 67 %, serviciile vete- rinare cu 46 %, energia electrică cu 29 % și combustibilul cu 15 %) și nu au scăzut în 2009. Prin urmare, costurile de producție au rămas neschimbate. Este probabilă înrău- tățirea în continuare a condițiilor pentru mulți agricultori letoni, ceea ce va conduce la o creştere, în consecință, a numărului de familii de agricultori cu risc de sărăcie. În Letonia, rata şomajului este cea mai ridicată din Uniunea Europeană, atingând 19,7% în septembrie 2009 şi înregistrând o creştere de 62% din ianuarie 2009. Prin urmare, ajutorul de stat ar trebui să îi ajute pe șomeri să înceapă să lucreze în sectorul agricol, permițându-le să cumpere terenuri agricole. Ar trebui, de asemenea, să le dea posibilitatea agricultorilor care practică agricultura de semisubzistență şi care nu mai lucrează ca angajați în alte sectoare decât agricultura să îmbunătăţească structura suprafeței exploatațiilor lor în scopul asigurării unui venit care le va garanta un standard de viaţă de bază din pământ. Aceasta ar trebui, de asemenea, să faciliteze vânzarea terenului agricol deţinut de șomerii care au nevoie de capital pentru a trece la un statut de independenți. Datorită lipsei de resurse financiare a agricultorilor şi dobânzilor ridicate la împrumuturile comerciale pentru achiziționarea de teren, agricultorii întâmpină dificultăţi mari în obţinerea de împrumuturi comerciale pentru investiții cum ar fi achiziționarea de teren agricol. În noiembrie 2009, dobânzile practicate de instituțiile de credit pentru liniile de credit comerciale pentru achizi- ționarea de teren agricol depășeau 15 % pe an. În 2009, perioada de recesiune a afectat piața terenurilor agricole. Numărul tranzacţiilor a scăzut considerabil şi, potrivit registrului funciar, numărul de vânzări şi cumpărări de teren a scăzut de până la 4,5 ori față de 2007. Ajutorul de stat care urmează să fie acordat însumează maximum 8 milioane lats letoni (LVL) și ar trebui să permită achiziționarea unui total de 70 000 hectare de teren agricol de către circa 1 000 agricultori în perioada 2010-2013. Sunt eligibile atât terenurile aflate în proprietatea statului sau a municipalităților, cât și tere- nurile deținute de persoane fizice.